Is karate sonde? - www.bybelkennis.co.za
by Mitch Kalp · Published 31/01/2011 · Updated 28/09/2014
Is karate sonde? – Kobus Kok
Goeie Dag Wat is die kerk se standpunt teenoor Karate? Is dit verkeerd van kinders om dit te doen, gegee karate is nie alles in hulle lewe nie, en doen nog ander sport. Doen die kind sonde soos dit wel in baie kerk mense oë gesien word.
Dr. Kobus Kok antwoord.
Die Olimpiese spele is nie deur Christene uitgedink nie. Inteendeel, dit het sy ontstaan gehad in ‘n Griekse, heidense konteks tot eer van die gode. Christene wat vandag aan die Olimpiese spele deelneem, is egter nie besig om sonde te doen nie. Net so het karate sy ontstaan gehad in ‘n Japannese kulturele konteks in die omgewing van hedendaagse Okinawa nadat koning Sho Hashi in 1429 alle wapens verband het. Die Japannese het toe wapenlose verdedigingsmeganismes ontwikkel. Karate beteken ook “leë hand”.
Vandag is Karate bloot goeie oefening en is goed vir die liggaam omdat dit “core stability” verhoog en mens se spiertonus versterk. Karate of ander vorms van Oosterse vegkuns kan egter sonde word indien dit misbruik word. Indien karate iemand motiveer tot geweld, is dit sonde. Indien karate met vreemde geloofsoortuigings vervleg word wat jou van die Christendom vervreem, dan word dit sonde. ‘n Christen sal ook weet wanneer die grense oortree word en daardie praktyk stopsit. Gebruik gesonde geestelike oordeel.
Laaste 7 Dae: 8,540
Laaste 30 Dae: 24,998
Laaste 365 Dae: 293,821